"(viii) Thadiso ya Pampiri ya Boraro (P3): DITAELO LE TSHEDIMOSETO 1 Pampiri e, e arogantswe ka DIKAROLO di le PEDI KAROLO A: Tlhamo (50) KAROLO B: Ditlhangwa tsa tirisano (2 x 25) = (50) ELA TLHOKO: O tshwanetse go araba dipotso di le THARO go tswa mo LOKWALOPOTSONG LE. 2 Araba potso e le NNGWE go tswa mo go KAROLO A le e le NNGWE go tswa mo go KAROLO B. 3 Kwala ka puo e o tlhatlhobiwang ka yona. 4 Simolola KAROLO NNGWE le NNGWE mo tsebeng e NTŠHWA. 5 O tshwanetse go rulaganya (sk. letlhomeso la dikakanyo/lenaneopaakanyo/ mmapa wa dikakanyo/dintlhakgolo, jj), runa (tseleganya) o be o tlhotlhe tiro ya gago diphoso. Thulaganyo e tshwanetse go tlhagelela PELE ga tlhamo 6 Ipaakanyo kana letlhomeso lotlhe le tshwanetse go bontshiwa sentle. O gakololwa go thala mola go kgabaganya ipaakanyo ya gago. 7 O gakololwa go dirisa nako ya gago ka mokgwa o o latelang: 8 Nomora dikarabo ka nepagalo go latela thulaganyo ya dinomoro e e dirisitsweng mo pampiring ya dipotso 9 O se ka wa tsenyeletsa setlhogo fa o bala mafoko. 10 Kwala sentle ka mokwalo o o buisegang. (ix) KE ENG SE BATLHATLHOBI BA SE SOLOFETSENG Gore motlhatlhojwa a abelwe maduo a le 30 a diteng le ipaakanyo o tshwanetse go ela tlhoko dintlha tse di latelang: • Go sala morago dikgato tsa go kwala • Go tlhagisa dikakanyo tse di botlhale tse di bontshang boitlhamedi, di nyalane le setlhogo, tse di supang kgolo. • Go tlhagisa setlhangwa se se nang le matseno, mmele le bokhutlo • Gore motlhatlhojwa a abelwe maduo a le 15 a puo, setaele le go tseleganya/ runa o tshwanetse go ela tlhoko dintlha tse di latelang: • Setlhangwa se se nne le diphoso tsa thutapuo le tsa mopeleto ka gotlhe • Segalo, setaele le tlotlofoko e nne tse di maleba. • Go latela tiriso ya puo le melawana, ya matshwao a puiso, thutapuo le mopeleto tse di maleba 6"